 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 16 Φεβρουαρίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ: “Mε δύο νέα οχήματα ενισχύεται η Υπηρεσία Καθαριότητας του Δήμου Κω.”

Η ενίσχυση των υποδομών της Υπηρεσίας Καθαριότητας του Δήμου Κω συνεχίζεται με την προμήθεια δύο νέων οχημάτων για τη διαχείριση αποβλήτων.

Ήδη η προμήθεια των δύο οχημάτων εντάχθηκε για χρηματοδότηση από το Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη 2014-2020» (ΥΜΕΠΕΡΑΑ) του Υπουργείου Οικονομίας και Ανάπτυξης.

Ο Δήμος Κω, με πρωτοβουλία του Αντιδημάρχου κ. Μιχάλη Χατζηκαλύμνιου προχώρησε, άμεσα, στις απαραίτητες ενέργειες με τη σύνταξη της σχετικής μελέτης από την Τεχνική Υπηρεσία και την υποβολή της πρότασης από την Διεύθυνση Προγραμματισμού.

Η πρόταση περιλαμβάνει την προμήθεια δύο καινούργιων διαξονικών φορτηγών με ανατρεπόμενη κιβωτάμαξα, από τα οποία το ένα θα έχει γερανό και αρπάγη (παπαγάλος), συνολικού προϋπολογισμού 272.800,00 €.

Από αυτό το ποσό, τα 112.840,00 € θα διατεθούν από ίδιους πόρους του Δήμου Κω, που είναι πλέον ένας οικονομικά ισχυρός και αυτοδύναμος δήμος που έχει τη δυνατότητα να κάνει έργα με δικούς του πόρους αλλά και να συμμετέχει σε προγράμματα συγχρηματοδότησης.

**Γραφείο Τύπου Δήμου Κω**